
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 211 

25 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της υπ’ αριθμ. Ζα/837/12.3.1997 απόφασης 
του Αν. Περ/κού Δ/ντή Αχάΐας κήρυξης έκτασης ως 
αναδασωτέας στη θέση «Άνω Συχαινά» Δήμου Πα- 

τρέων. 1 

Μερική ανάκληση της 260/4.2.1998 (ΦΕΚ 106/ 
24.2.1998/τ.Δ') απόφασης του Γενικού Γραμματέα 
Περιφέρειας Ηπείρου περί «Κήρυξης ως αναδασω¬ 
τέας έκτασης 850 στρεμμάτων στη θέση «Κοπρέζα 

- Δρίζα» κτηματικής περιοχής κοινοτήτων Καστρίου 

- Νέας Σελεύκειας. 2 

Καθορισμός οριογραμμών αιγιαλού - παραλίας - πα¬ 
λαιού αιγιαλού στη θέση «ΡΑΧΟΥΛΙΑ» εντός οικι¬ 
σμού Παντανάσσηςτου Δήμου Βοιώντου Ν. Λακω¬ 
νίας (έμπροσθεν φερόμενης ιδιοκτησίας Ν. <3. & Β 


ΚΑΠΕΤΑΝΕΑΣ ΑΕ). 3 

ΑΠΟΦΑΣΕΙΣ 

Αριθ. 3963 (1) 


Ανάκληση της υπ’ αριθμ. Ζα/837/12.3.1997 απόφασης 
του Αν. Περ/κού Δ/ντή Αχαιός κήρυξης έκτασης ως α¬ 
ναδασωτέας στη θέση «Άνω Συχαινά» Δήμου Πατρέ- 
ων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τα άρθρα 38 και 41 του Ν. 998/1979 «Περί προστα¬ 
σίας των δασών κ.λπ. της Χώρας». 

2. Το άρθρο 21 παρ. 2του Ν. 3208/2003 «Προστασίατων 
δασικών οικοσυστημάτων, κατάρτιση δασολογίου, ρύθμι¬ 
ση εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις». 

3. Τις διατάξεις του Ν. 2503/1997 «Διοίκηση, οργάνωση, 


στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

4. Την υπ’ αριθμ. 186/30.6.1998 απόφαση Γ.Γ.Π.Δ.Ε. «Ά¬ 
σκηση αρμοδιοτήτων Γενικού Γραμματέα Περιφέρειας 
Δυτ. Ελλάδας επί θεμάτων ΔΑΣΙΚΩΝ και μεταβίβαση του 
δικαιώματος υπογραφής στους Προϊσταμένους Υπηρε¬ 
σιακών Μονάδων της Περιφέρειας». 

5. Την υπ’ αριθμ. Ζα/837/12.3.1997 απόφασητου Αναπλ. 
Περ/κού Δ/ντή Ν. Αχάΐας με την οποία κηρύχθηκε ως ανα¬ 
δασωτέα, δημόσια δασική έκταση εμβαδού 3,760 στρεμ. 
στη θέση «Άνω Συχαινά» του Δήμου Πατρέων, λόγω κα¬ 
ταστροφής της δασικής βλάστησης από παράνομη απο- 
ψιλωτική υλοτομία. 

6. Την υπ’ αριθμ. 10497/8.11.2004 πρόταση του Δασαρ¬ 
χείου Πατρών για ανάκληση της ανωτέρω απόφασης που 
χαρακτηρίστηκε τελεσίδικα ως μη δασική με την υπ’ α- 
ριθμ. 76/2001 απόφαση της Β'θμιας Επιτροπής Επίλυσης 
Δασικών Αμφισβητήσεων Εφετείου Πατρών. 

7. Τη θετική εισήγηση της Δ/νσης Δασών Ν. Αχάΐας και 
της Δ/νσης Δασών Π.Δ.Ε., αποφασίζουμε: 

Ανακαλούμε την υπ’ αριθμ. Ζα/837/12.3.1997 απόφαση 
του Αναπλ. Περ/κού Δ/ντή Ν. Αχάΐας με την οποία κηρύ¬ 
χθηκε ως αναδασωτέα, έκταση εμβαδού 3,760 στρεμ. 
στην θέση «Άνω Συχαινά» του Δήμου Πατρέων, όπως εμ¬ 
φανίζεται στο τοπογραφικό διάγραμμα κλίμακας 1:1.000 
μετά στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, Ξ, Απου 
θεωρήθηκε από το Δασάρχη Πατρών με ημερομηνία 
8.11.2004 και αποτελεί αναπόσπαστο μέρος της απόφα¬ 
σης αυτής, για το λόγο ότι η υπόψη έκταση χαρακτηρί¬ 
στηκε τελεσίδικα ως μη δασική με την υπ’ αριθμ. 76/2001 
απόφαση της Β'θμιας Επιτροπής Επίλυσης Δασικών Αμ¬ 
φισβητήσεων Εφετείου Πατρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Νοεμβρίου 2004 

Με εντολή Γενικού Γραμματέα Περιφέρειας 
Ο Γενικός Διευθυντής κ.α.α. 

Η Διευθύντρια Διοίκησης 
ΧΛΟΗ ΚΑΤΣΟΥΔΑ 

Αριθ. 98 (2) 

Μερική ανάκληση της 260/4.2.1998 (ΦΕΚ 106/24.2.1998/ 
τ.Δ') απόφασης του Γενικού Γραμματέα Περιφέρειας 
Ηπείρου περί «Κήρυξης ως αναδασωτέας έκτασης 
850 στρεμμάτων στη θέση «Κοπρέζα - Δρίζα» κτηματι¬ 
κής περιοχής κοινοτήτων Καστρίου - Νέας Σελεύκει¬ 
ας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της χώρας. 

β) Του Ν. 3200/1955 «Περί διοικητικής αποκεντρώσε- 
ως», όπως αυτές τροποποιήθηκαν μεταγενέστερα. 

γ) Του Ν. 2503/1997 (ΦΕΚ 107/Α/30.5.1997) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

δ) Του Ν. 998/1979 «Περί προστασίας Δασών και Δασι¬ 
κών εν γένει εκτάσεων της χώρας» και εδικότερα του άρ¬ 
θρου 44. 

ε) Του Ν. 3208/2003 (ΦΕΚ Α'303/24.12.2003) «Προστα¬ 
σία των δασικών οικοσυστημάτων, κατάρτιση Δασολογί- 
ου, ρύθμιση εμπράγματων δικαιωμάτων επί δασών και 
δασικών εν γένει εκτάσεων και άλλες διατάξεις». 

2. Την με αριθμ. 1099/26.10.2004 ερμηνευτική εγκύκλιο 
του Υπουργείου Αγροτικής Ανάπτυξης και Τροφίμων «Ο¬ 
δηγίες για την εφαρμογή του Νόμου 3208/24.12.2003» 
(ΦΕΚ303Α'). 

3. Τις εξής διαταγές του Υπουργείου Γεωργίας: 

α. 160417/1180/8.7.1980 

β. 105204/2793/31.7.2002. 

4. Την υπ’ αριθμ. 260/4.2.1998 (ΦΕΚ 106/24.2.1998/τ.Δ') 


Απόφαση του Γενικού Γραμματέα Περιφέρειας Ηπείρου 
περί «Κήρυξης ως αναδασωτέας έκτασης 850 στρεμμά¬ 
των στη θέση «Κοπρέζα - Δρίζα» κτηματικής περιοχής κοι¬ 
νοτήτων Καστρίου - Νέας Σελεύκειας». 

5. Την με αριθμ. 36/12.1.2005 πρόταση της Δ/νσης Δα¬ 
σών Θεσπρωτίας συνοδευόμενη από τη ΔΥ/12.1.2005 έκ¬ 
θεση - εισήγηση του Δασολόγου της Δ/νσης Δασών Θε¬ 
σπρωτίας Σπυρίδωνα Μπέη, με την οποία ζητείται η μερι¬ 
κή ανάκληση της 260/4.2.1998 (ΦΕΚ 106/24.2.1998/τ.Δ') 
απόφασης του Γενικού Γ ραμματέα Περιφέρειας Ηπείρου 
για έκταση 70188 τ.μ. η οποία περιλαμβάνεται εντός των 
ορίων της ως άνω απόφασης, διότι η παραπάνω έκταση 
δεν κάηκε κατά τη συγκεκριμένη πυρκαγιά και ως εκ τού¬ 
του από πλάνη συμπεριλήφθηκε, στην αναδασωτέα έκτα¬ 
ση, αποφασίζουμε: 

Ανακαλούμε μερικώς την με αριθμό 260/4.2.1998 (ΦΕΚ 
106/24.2.1998 τ.Δ') απόφαση του Γενικού Γραμματέα Πε¬ 
ριφέρειας Ηπείρου και συγκεκριμένα για έκταση εμβα- 
δού 70188 τ.μ. υπό στοιχεία (1.2.3.4 ... 62.63.1), στην ο¬ 
ποία αναφέρεται η αριθμ. 36/12.1.2005 πρόταση της Δι¬ 
εύθυνσης Δασών Θεσπρωτίας, που από πλάνη 
συμπεριλήφθηκε εντός των ορίων της ως άνω Απόφασης 
σαν αναδασωτέα και η οποία απεικονίζεται στο συνημμέ¬ 
νο τοπογραφικό διάγραμμα, που αποτελεί αναπόσπαστο 
μέρος της παρούσης και θεωρήθηκε από το Δ/ντή Δασών 
Θεσπρωτίας την 12.1.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 18 Ιανουάριου 2005 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

Αριθ. οικ. 1241 (3) 

Καθορισμός οριογραμμών αιγιαλού - παραλίας - παλαιού 
αιγιαλού στη θέση «ΡΑΧΟΥΛΙΑ» εντός οικισμού Πα- 
ντανάσσης του Δήμου Βοιών του Ν. Λακωνίας (έμπρο¬ 
σθεν φερόμενης ιδιοκτησίας Ν. 3. & Β ΚΑΠΕΤΑΝΕΑΣ 
ΑΕ). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285/τ.Α'/ 
19.12.2001) «Περί αιγιαλού και παραλίας». 

2. Τις διατάξεις του Ν.Δ. 439/1970 «Περί συμπληρώσε- 
ως των διατάξεων περί αιγιαλού». 

3. Τις διατάξεις του Ν. 3200/1955 «Περί διοικητικής α¬ 
ποκέντρωσης» όπως αυτές τροποποιήθηκαν και ισχύουν 
σήμερα με τα Ν.Δ. 532/1970, Β.Δ. 704/1970, Β.Δ. 
705/1970, Β.Δ. 192/1972, Π.Δ. 71/1984, Π.Δ. 347/1986, Ν. 
2026/1992, και Π.Δ. 97/1993. 

4. Τις διατάξεις του άρθρου 19παρ. 5του Ν. 2344/1995, 
του άρθ. 52 παρ. 6 Ν. 2218/1994, του άρθ. 4 παρ. 7 του Ν. 
2240/1994, δυνάμει των οποίων αρμοδιότητες του Υ¬ 
πουργείου Οικονομικών, που είχαν μεταβιβασθεί στους 
Νομάρχες, ανήκουν στον Περιφ/κό Δ/ντή, σε συνδυασμό 
με αυτές του άρθρου 14 παρ. 2του Ν. 2399/1996, με τις ο¬ 
ποίες προβλέπεται η κατάργηση των θέσεων των Πε- 
ριφ/κών Δ/ντών, οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας και α¬ 
σκούνται από τον Αναπληρωτή Περιφ/κό Δ/ντή. 

5. Τις διατάξεις του τετάρτου εδαφίου της παρ. 2 του 
άρθ. 1 και της παρ. 6 του ίδιου άρθρου του Ν. 2503/1997 
«Διοίκηση, Οργάνωση, Στελέχωση της Περιφέρειας, Ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις» (ΦΕΚ 107Α'), σύμφωνα με τις οποίες οι Περιφε¬ 
ρειακές Υπηρεσίεςτου Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού της 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997, Υπηρεσίες του Υπουργείου Οικονομικών. 

6. Το υπ’ αριθμ. 28979/31.7.1997 έγγραφο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του Υ- 
πουργείου Οικονομικών, μεταφέρονται από 1.9.1997 
στον Υπουργό των Οικονομικών. 

7. Την υπ’ αριθμ. 14650/Δ10685/17.3.2004 (ΦΕΚ519Β7 
17.3.2004) κοινή απόφαση του Πρωθυπουργού και του Υ¬ 
πουργού Οικονομικών «περί καθορισμού αρμοδιοτήτων 
των Υφυπουργών Οικονομίας και Οικονομικών». 

8. Τη διάταξη του άρθ. 46 παρ. 21 του Ν. 3220/2004 
(ΦΕΚ 15/28.1.2004) «Μέτρα Αναπτυξιακής και Κοινωνικής 
Πολιτικής - αντικειμενικοποίηση του φορολογικού ελέγ¬ 
χου και άλλες διατάξεις». 

9. Την υπ’ αριθμ. 1030067/796/Α0006/7.4.2004 Εγκύ¬ 
κλιο του Υπουργείου Οικονομίας και Οικονομικών Δ/νση 
Οργάνωσης. 

10. Την από 5.7.2004 έκθεση της Επιτροπής καθορι¬ 
σμού οριογραμμών αιγιαλού - παραλίας - παλαιού αιγια- 
λού στη θέση «ΡΑΧΟΥΛΙΑ» εντός οικισμού Παντανάσσης 
του Δήμου Βοιών του Ν. Λακωνίας (έμπροσθεν φερόμε¬ 
νης ιδιοκτησίας Ν. Ο. & Β. ΚΑΠΕΤΑΝΕΑΣ ΑΕ) και το από 
Οκτωβρίου 2002 τοπογραφικό διάγραμμα του Πολ/κού 
Μηχ/κού Νεκτάριου Ζερβού σε κλίμακα 1:1000 το οποίο 


έχει θεωρηθεί στις 6.11.2002 από την Τοπ/φο Μηχανικό 
της Κτηματικής Υπηρεσίας Ν. Λακωνίας Περδικογιάννη 
Ευφροσύνη. 

11. Το υπ’ αριθμ. 544.5/1392/2004 αρ. σχ. 1645/ 
20.12.2004 έγγραφο του Γενικού Επιτελείου Ναυτικού, α¬ 
ποφασίζουμε: 

Επικυρώνουμε την από 5.7.2004 έκθεση της Επιτροπής 
καθορισμού των οριογραμμών αιγιαλού - παραλίας - πα¬ 
λαιού αιγιαλού στη θέση «ΡΑΧΟΥΛΙΑ» εντός οικισμού Πα¬ 
ντανάσσης του Δήμου Βοιών του Ν. Λακωνίας (έμπρο¬ 
σθεν φερόμενης ιδιοκτησίας Ν. (3. & Β. ΚΑΠΕΤΑΝΕΑΣ ΑΕ) 
και το από Οκτωβρίου 2002 τοπογραφικό διάγραμμα του 
Πολ/κού Μηχ/κού Νεκτάριου Ζερβού σε κλίμακα 1:1000 
το οποίο έχει θεωρηθεί στις 6.11.2002 από την Τοπ/φο 
Μηχανικό της Κτηματικής Υπηρεσίας Ν. Λακωνίας Περδι- 
κογιάννη Ευφροσύνη. 

Στο παραπάνω διάγραμμα καθορίστηκε η οριογραμμή 
του αιγιαλού με κόκκινη πολυγωνική γραμμή με στοιχεία 
1-2-3-4-5-6-7. 

Καθορίστηκε η οριογραμμή της παραλίας με κίτρινη πο¬ 
λυγωνική γραμμή με στοιχεία 1'-2'-3'-4'-5'-6'-7' της οποίας 
οι κορυφές εξασφαλίζονται με παράλληλη μετάθεση της 
κόκκινης πολυγωνικής γραμμής του αιγιαλού κατά είκοσι 
(20) μέτρα. 

Καθορίστηκε η γραμμή του παλαιού αιγιαλού με γαλά¬ 
ζια πολυγωνική γραμμή με στοιχεία 1 '-2'-3'-4'-5'-6'-7' (ταυ¬ 
τισμένη με τη γραμμή της παραλίας). 

Στη ζώνη της παραλίας δεν υπάρχουν κτίσματα. 

Η απόφαση αυτή να δημοσιευθεί μαζί με την έκθεση της 
Επιτροπής και το τοπογραφικό διάγραμμα στην Εφημερί¬ 
δα της Κυβερνήσεως. 

Τρίπολη, 28 Ιανουάριου 2005 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 


ΕΚΘΕΣΗ ΕΠΙΤΡΟΠΗΣ 

Καθορισμός των ορίων αιγιαλού-παραλίας του Ν. 
2971/2001 στη θέση «Ραχούλια» εκτός οικισμού Πα¬ 
ντανάσσης του Δήμου Βοιών του Ν. Λακωνίας (έμπρο¬ 
σθεν της φερόμενης ιδιοκτησίας Ν. <3. & Β. ΚΑΠΕΤΑ¬ 
ΝΕΑΣ ΑΕ). 

Οι κάτωθι υπογεγραμμένοι: 

1. Βαβουγυιού Στυλιανή, Αναπλ/τρια Προϊσταμένη της 
Κτηματικής Υπηρεσίας. 

2. Περδικογιάννη Ευφροσύνη, Τοπ/φος Μηχ/κός, υπάλ¬ 
ληλος της Κτηματικής Υπηρεσίας. 

3. Παναρίτης Κοσμάς, Λιμενάρχης Υ/Χ Νεάπολης. 

4. Λιακάκος Δημήτριος, Πολ/κός Μηχ/κός, Αναπλ/τής 
Προϊστάμενος του τμήματος Πολεοδομίας Χωρ/ξίας και 
Περ/ντοςτης Νομαρχιακής Αυτ/σης Λακωνίας. 

5. Αθανασούλης Ιωάννης, Πολ/κός Μηχ/κός της Δ/νσης 
ΠΕΧΩ Περιφέρειας Πελ/σου. 

αποτελούντες την επιτροπή καθορισμού των ορίων αι- 
γιαλού δυνάμει του άρθρου 3 παρ. 1 του Νόμου 2971/2001 
όπως έχουν ορισθεί με την υπ’ αριθμ. 1711/9.4.2002 από¬ 
φαση της Προϊσταμένης της Οικονομικής Επιθεώρησης 
Πελ/σου. 

Έχοντας υπόψη: 

1. Την από 7.10.2002 αίτηση του Ζερβού Ν. Νεκτάριου 
(για λογαριασμό της εταιρείας) για καθορισμό αιγιαλού - 
παραλίας στη συγκεκριμένη θέση. 

2. Το από 4.10.2002 τοπογραφικό διάγραμμα του 
Πολ/κού Μηχ/κού Ζερβού Ν. Νεκτάριου που έχει θεωρη¬ 
θεί στις 6.11.2002 από την Τοπο/φο Μηχ/κό της Κτηματι¬ 
κής Υπηρεσίας Ν. Λακωνίας Περδικογιάννη Ευφροσύνη. 

3. Τις διατάξεις του Ν. 2971/2001 και τη σχετική δικα¬ 
στική και διοικητική Νομολογία. 

4. Τα στοιχεία καθορισμού αιγιαλού και παραλίας που 
προβλέπονται από το άρθρ. 9 του Ν. 2971/2001 και ειδι¬ 
κότερα: 

α) Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1. Η μορφολογία της ακτής συνίσταται από: 

Χαραλά ιζήματα που έχουν προκύψει από την εναπόθε¬ 
ση φερτών υλών θαλάσσης. 

2. Της ακτής συνέχονται εκτάσεις: 
ί) Πεδινές. 

ϋ) Με έδαφος γαιώδες αμμώδες, 
ίϋ) Εκτός σχεδίου, 
ίν) Αδόμητες. 
ν) Με χρήση γεωργική. 

3. Το φυσικό όριο βλάστησης συνίσταται από: 
ί) Χαμηλή ποώδη βλάστηση. 

ϋ) Θαμνώδη φυσική βλάστηση (σχίνα). 
β) Το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. 

γ) Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η περιοχή δεν 
προσβάλεται από ισχυρούς ανέμους γιατί είναι προστα- 
τευμένη αφού βρίσκεται μέσα σε υπήνεμο κόλπο. 

δ) Τη μορφολογία του πυθμένα ο οποίο συνίσταται από 
αμμώδη σύσταση ήπιες κλίσεις και μικρά βάθη κοντά στην 
ακτή πράγμα που συνεπάγεται τη θραύση του κύματος 
και την εκτόνωση της ενέργειάς του σε μεγάλη απόσταση 
από την ακτογραμμή και άρα μικρή επίδραση στην ακτή. 


ε) Τον τομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μικρό 
ανάπτυγμα πελάγους. 

στ) Τη μη ύπαρξη τεχνικών έργων που νομίμως υφίστα- 
νται. 

ζ) Τη μη ύπαρξη εγκεκριμένων χωροταξικών κατευθύν¬ 
σεων και χρήσεων γης που επηρεάζουν την παράκτια ζώ¬ 
νη. 

η) Την ύπαρξη δημόσιων κτημάτων σε άμεση γειτνίαση 
με την υπό καθορισμό περιοχή. 

θ) Το ότι δεν υφίσταται Κτηματολόγιο. 

ι) Τη μη ύπαρξη ευπαθών οικοσυστημάτων και προστα- 
τευόμενων περιοχών. 

5. Το 544.5/288/2003 αριθ. σχεδ. 331/1.4.2003 έγγραφο 
ΓΕΝ, αποφασίζει: 

Καθορίζει την οριογραμμή του αιγιαλού με κόκκινη συ¬ 
νεχή πολυγωνική γραμμή με τα στοιχεία 1-2-3-4-5-6-7. 
Την οριογραμμή της παραλίας δια συνεχούς κίτρινης πο¬ 
λυγωνικής γραμμής με τα στοιχεία 1'-2'-3'-4'-5'-6'-7' της ο¬ 
ποίας οι κορυφές εξασφαλίζονται δια παραλλήλου μετα- 
θέσεως της ερυθρός πολυγωνικής γραμμής του αιγιαλού 
κατά είκοσι (20) μέτρα. 

Καθορίζει την οριογραμμή του παλαιού αιγιαλού με γα¬ 
λάζια συνεχή πολυγωνική γραμμή με τα στοιχεία 1'-2'-3'- 
4'-5'-6'-7'. 

Στη ζώνη της παραλίας δεν υπάρχουν κτίσματα. 

Σπάρτη, 5 Ιουλίου 2004 
Η Επιτροπή 

ΣΤΥΛΙΑΝΗ ΒΑΒΟΥΓΎΙΟΥ 
ΕΥΦΡΟΣΥΝΗ ΠΕΡΔΙΚΟΓΙΑΝΝΗ 
ΚΟΣΜΑΣ ΠΑΝΑΡΙΤΗΣ 

ΔΗΜΗΤΡΙΟΣ ΛΙΑΚΑΚΟΣ 
ΙΩΑΝΝΗΣ ΑΘΑΝΑΣΟΥΛΗΣ 

